ഹാന്ടെക്സ് വില്പ്പന ശാല കൈത്തറി ദിനത്തിലും തുറക്കാന് നടപടിയില്ല കോഴഞ്ചേരി: മൂന്ന് വര്ഷം മുന്പ് അടച്ചുപൂട്ടിയ ഹാന്ടെക്സ് വില്പ്പന ശാല കൈത്തറി ദിനത്തിലും തുറക്കാന് നടപടിയില്ല. ജില്ലയിലെ കൈത്തറി രംഗത്ത് ഏറ്റവും കൂടുതല് വില്പ്പന നടന്നിരുന്ന കോഴഞ്ചേരിയിലെ ഹാന്ടെക്സ് പൂട്ടിയിട്ട് മൂന്നു വര്ഷം തികയുന്നു. 2018 ഓഗസ്റ്റിലെ വെള്ളപ്പൊക്കത്തില് സ്ഥാപനത്തില് വെള്ളംകയറി. എന്നാല് തുടര്ന്ന് പ്രവര്ത്തിപ്പിക്കുവാന് ഇതുവരെ യാതൊരു നടപടിയും അധികാരികള് സ്വീകരിച്ചില്ല. കട തുറന്നു പ്രവര്ത്തിക്കണമെന്ന് ആവശ്യപ്പെട്ട് ഗാന്ധി ഹരിത സമൃദ്ധിയുടെ നേതൃത്വത്തില് പലതവണ പ്രതിഷേധം നടത്തിയിരുന്നു. ഹാന്ടെക്സിന്റെ അധികാരികള് ഈ വര്ഷം ഓണത്തിന് മുന്പ് കട തുറന്നു പ്രവര്ത്തിപ്പിക്കുവാന് വേണ്ട നടപടി സ്വീകരിക്കുമെന്ന് ഉറപ്പു നല്കിയിരുന്നു. എന്നാല് ഓണം സീസണ് ആയിട്ടും കട തുറന്ന് പ്രവര്ത്തിപ്പിക്കാത്ത അധികാരികളുടെ നിഷ്ക്രിയത്വത്തിനെതിരെ ഗാന്ധി ഹരിതസമൃദ്ധി ബ്ലോക്ക് കോഓര്ഡിനേഷന് കമ്മിറ്റിയുടെ നേതൃത്വത്തില് ഹാന്ടെക്സ് ഷോറൂമിന് മുന്നില് പ്രതിഷേധം സംഘടിപ്പിച്ചു. സംസ്ഥാന കോഓര്ഡിനേഷന് കമ്മിറ്റി അംഗം കെ.കെ. റോയ്സണ് ഉദ്ഘാടനം ചെയ്തു. ബ്ലോക്ക് പ്രസിഡന്റ് സുനോജ് സി. വര്ഗീസ് അധ്യക്ഷത വഹിച്ചു. യൂണിറ്റുകളിലെ ഭാരവാഹികളായ ബി.സി. മനോജ്, ജോസ് പുതുപ്പറമ്ബില്, സി ജെ അനിയന്, ബാബു പള്ളത്തറ, അശോക് ഗോപിനാഥ്, സൈമണ് സി. ഏബ്രഹാം എന്നിവര് പ്രസംഗിച്ചു. മൂന്നുവര്ഷവും നാല് ഓണം സീസണും ആണ് കോഴഞ്ചേരി ഷോറൂമിന് നഷ്ടപ്പെട്ടത്. മൂന്നുവര്ഷമായി ഷോറൂം വാടക, കറണ്ട് ചാര്ജ്, ശമ്ബളം, മറ്റു ചെലവുകള് എന്നിവ മൂലം ഒരു കോടിയില് പരം രൂപയുടെ നഷ്ടമാണ് ഹാന്ടെക്സിനു ഉണ്ടായിരിക്കുന്നത്. കൂടാതെ വെള്ളപ്പൊക്കത്തില് ഉണ്ടായ നഷ്ടം വേറെയും. ഇത്രയും ഭീമമായ നഷ്ടമുണ്ടാക്കിയ അധികാരികള്ക്കെതിരെ ശക്തമായ നടപടികള് സ്വീകരിക്കണമെന്ന് യോഗം ആവശ്യപ്പെട്ടു.